29. ΒΑΣΙΛΙΚΟΝ ΔΙΑΤΑΓΜΑ της 4/17 Ιουν.1954  Περί της αρμοδιότητος και δικαιοδοσίας του Υφυπουργού Εσωτερικών. Έχοντες υπ’ όψιν τας διατάξεις της παρ.3 του άρθρου μόνου του Νόμ.2813/1954 «περί συμπληρώσεως του Α.Ν.1671/1951 «περί Υπουργικού Συμβουλίου και Υπουργείων», μετά γνώμην του Συμβουλίου Επικρατείας, διατυπωθείσαν εν τη υπ’ αριθμ.271/1954 πράξει αυτού, προτάσει του Ημετέρου επί των Εσωτεριών Υπουργού, απεφασίσαμεν και διατάσσομεν: Άρθρον μόνον.-Πάσαι αι αρμοδιότητες και δικαιοδοσίαι του Υπουργού των Εσωτερικών  επί των Υπηρεσιών και του Προσωπικού των Σωμάτων Ασφαλείας (Βασ. Χωροφυλακής και Αστυνομίας Πόλεων), της Πυροσβεστικής Υπηρεσίας, της Γεν. Διευθύνσεως Αλλοδαπών και της Γεν. Διευθύνσεως Πολιτικής Αμύνης της Χώρας, αι απορρέουσαι εκ των Νόμων, Διαταγμάτων και Κανονισμών, μεταβιβάζονται εις τον Υφυπουργόν Εσωτερικών. Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.   30. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ  Αριθ.92138  της 16/16 Δεκ.1954  Περί αναθέσεως ασκήσεως αρμοδιοτήτων του Υπουργού Εσωτερικών εις τον Υφυπουργόν Εσωτερικών. Έχοντες υπ’ όψιν τας διατάξεις του άρθρ.7 του  Νόμ.υπ’ αριθ.3076/1954 «περί τροποποιήσεως και συμπληρώσεως του Α.Ν.1671/1951 «περί Υπουργικού Συμβουλίου», αποφασίζομεν: Ανατίθεμεν εις τον παρ’ ημίν Υφυπουργόν την άσκησιν πασών των αρμοδιοτήτων ημών, συμπεριλαμβανομένων και των κοινοβουλευτικών, επί των υπηρεσιών και του προσωπικού των Σωμάτων Ασφαλείας (Βασ. Χωροφυλακής και Αστυνομίας Πόλεων), της Πυροσβεστικής Υπηρεσίας, της Διευθύνσεως Αλλοδαπών και της Γενικής Διευθύνσεως Πολιτικής Αμύνης της Χώρας, των απορρεουσών εκ των Νόμων, Διαταγμάτων και Κανονισμών.  (Αντί της σελ 15) Σελ. 15(α)  Υπουργείο Δημόσιας Τάξης (Οργανικές Διατάξεις) 4.Α.α.28-30   